നേത്ര പരിശോധന ക്യാന്പ് ഇന്നുമുതല് പാലക്കാട് : യുവസ്വരാജ് സോഷ്യല് വെല്ഫെയര് ഫോറത്തിന്റെയും ട്രിനിറ്റി കണ്ണാശുപത്രിയുടെയും സംയുക്താഭിമുഖ്യത്തില് കെഎസ്ആര്ടിസി പാലക്കാട് ജില്ലയിലെ ജീവനക്കാര്ക്കും കുടുംബാംഗങ്ങള്ക്കുമായി സൗജന്യ നേത്രപരിശോധന ക്യാന്പ് സംഘടിപ്പിക്കുന്നു. ജീവനക്കാരുടെ ആരോഗ്യസ്ഥിതി മെച്ചപ്പെടുത്തുക എന്ന ലക്ഷ്യത്തോടെ ഇന്നു മുതല് ആരംഭിക്കുന്ന പരിശോധനയ്ക്കായുള്ള പ്രിവിലേജ് കാര്ഡ് ഡിടിഒ ടി.എ.ഉബൈദ് വിതരണോദ്ഘാടനം നിര്വ്വഹിച്ചു. ഇന്സ്പെക്ടര് പി.എസ് മഹേഷ് അധ്യക്ഷത വഹിച്ചു. യുവസ്വരാജ് ജില്ലാ പ്രസിഡന്റ് ഇക്ബാല് കുനിശ്ശേരി, ട്രിനിറ്റി വിപിഒ ഗിരീഷ്, എജിഎം മഹേഷ്, റിലേഷന് മാനേജര് പ്രദീപ്, യുവസ്വരാജ് ജില്ലാ സെക്രട്ടറി ഉദയന് വെന്പല്ലൂര്, ഗോപാലകൃഷ്ണന്, കൃഷ്ണന്കുട്ടി, സഞ്ജീവ്കുമാര്,കെ.മുരളി, കെ.സി ദീപു ചന്ദ്, എം.എസ് പ്രദീപ് കുമാര് സംസാരിച്ചു.